b'\n_START_ARTICLE_\nZakon o vodah\n_START_PARAGRAPH_\nZakon o vodah (ZV-1) je zakon, ki v Republiki Sloveniji ureja upravljanje s povr\xc5\xa1inskimi in podzemnimi vodami, ter vodnimi in priobalnimi zemlji\xc5\xa1\xc4\x8di ter vodno infrastrukturo. Zakon ureja tudi javno dobro vode in javne slu\xc5\xbebe na podro\xc4\x8dju voda, vodne objekte in naprave ter druga vpra\xc5\xa1anja, povezana z vodami._NEWLINE_Zakon, kot glavne naloge upravljanja z vodami dolo\xc4\x8da skrb za trajnostno varstvo voda, odlo\xc4\x8danje o rabi voda ter na\xc4\x8drtovanje in izvajanje urejanja voda z namenom zagotavljanja ekolo\xc5\xa1ke in gospodarske vloge voda ter z namenom obvladovanja ogro\xc5\xbeenosti pred poplavami._NEWLINE_Zakon o vodah, ki je bil sprejet leta 2002 in dopolnjen v letu 2008 pomeni prenos Skupne vodne politike Evropske skupnosti v nacionalno zakonodajo, to je Direktive 2000/60/ES, Okvirne direktive o strategiji morskega okolja ter Direktive o poplavah ._NEWLINE_Pomembno dolo\xc4\x8dilo zakona je razdelitev celinskih voda na dva razreda, pri \xc4\x8demer imajo celinske vode 1. reda dolo\xc4\x8den 15 metrski priobalni pas, vodotoki v drugem razredu pa 5m priobalni pas. V tem priobalnem pasu, so mo\xc5\xbeni le dolo\xc4\x8deni posegi pod dolo\xc4\x8denimi pogoji, ne glede na lastni\xc5\xa1tvo nepremi\xc4\x8dnine, ki so navedeni v dolo\xc4\x8dilih zakona, namen pa je zagotoviti za\xc5\xa1\xc4\x8dito bre\xc5\xbein vodotokov, zagotoviti varnost pred pojavom erozije in omogo\xc4\x8diti dostop javnim slu\xc5\xbebam, ki izvajajo vzdr\xc5\xbeevalna ali sanacijska dela na vodotoku. Novela zakona iz leta 2008, pa je pr iobalni pas vodotokov 1. reda izven urbanih obmo\xc4\x8dji raz\xc5\xa1irila najmanj na 40m, z mo\xc5\xbenostjo da vlada dolo\xc4\x8di druga\xc4\x8dno zunanjo mejo priobalnih zemlji\xc5\xa1\xc4\x8d na podlagi \xc4\x8detrte to\xc4\x8dke 14. \xc4\x8clena (ZV-1-NPB1).'